Linie 3

Linie 3 er en gruppe, der blev dannet i Århus i 1979 af tre danske komikere: Preben Kristensen, Anders Bircow og Thomas Eje. Deres shows er en blanding af musikalske og komiske indslag. Preben Kristensen er ofte den hvide (seriøse) klovn, mens de to andre er useriøse og prøver at sabotere den hvide klovns forsøg på at være seriøs.

Deres shows har siden 1986 været akkompagneret af Jan Glæsel med orkester og siden 2017 har Trine Gadeberg medvirket i forbindelse med deres juleshows.

Historie 

De tre mødte hinanden på Aarhus Teater i 1979, hvor de hurtigt udviklede en særlig kemi og humor sammen. De dannede Linie 3 og debuterede 21. juni samme år med Show for Sjov på Jacobs BBQ i Aarhus. Der var egentlig kun plads til 50 gæster, men tit var besøgstallet næsten det dobbelte. De var oprindeligt ment som en midlertidig konstellation, men showet blev så populært, at Danmarks Radio fik optaget showet og sendt det i fjernsynet, hvormed trioen blev landskendt den nye generation af danske entertainere. Kort efter blev de en del af underholdningsprogrammet TV i teltet, hvor de fik en fremtrædende rolle med deres unikke blanding af stand-up, revy, show og sang.

I 1982 medvirkede alle tre medlemmer af gruppen som skuespillere i musicalforestillingen Da jazzen kom til byen på Betty Nansen Teatret, skrevet af Ernst Bruun Olsen.

Efter de første shows turnerede Linie 3 i en lang årrække med flere shows og lå ofte som nr. 1 på listen over flest solgte billetter.

I 2004 turnerede gruppen med deres 25 års jubilæumsshow.

Linie 3 meddelte 24. marts 2011, at de ville genopstå med et nyt show i Glassalen 12. april 2012. Dagen efter billetfrigivelsen meddelte Linie 3, at der allerede var udsolgt til de to første shows, som blev afholdt i 2012. På en dag blev der solgt 10.000 billetter til deres nye show "Linie 3 live", og sammenlagt blev der solgt 150.000 billetter.

I 2019 modtog gruppen STORM prisen ved TV2 Charlies prisuddeling Året der gak.

Shows 
 Show for sjov 1979
 TV i teltet 1980/1981 (Udgivet i uddrag på DVD og VHS)
 Nej, den anden 1981 (Udgivet på LP)
 Hvem hvad hvoffor og hvo'n 1982 (Udgivet på LP)
 Borte med vesten 1983 (Udgivet på LP og MC)
 3 mand klædt af til skindet 1986 (Udgivet på LP, MC og i 2011 på DVD - sidstnævnte dog kun i uddrag fra privat optagelser)
Der skete noget sjovt på vej til Bruxelles DR1 1988
 10 års jubilæumsshow 1989 (Udgivet på MC, CD, LP, DVD og VHS)
 Hvor er de 2 andre? 1993 (Udgivet på CD, DVD og VHS)
 Linie 3 show '97 1997 (Udgivet på CD, DVD og VHS)
 Rundrejsen 2001 2001 (Udgivet på CD, DVD og VHS)
 25 års jubilæumsshow 2004 (Udgivet på DVD og VHS)
 Linie 3 live 2012 (Udgivet på DVD)
 Julekoncert 2017 (første optræden med Trine Gadeberg)
Juleshow 2018 
Juleshow 2019

Lydudgivelserne af de forskellige shows var oftest uddrag af forskellige opførelser af det samme show eller en anden opførelse end videoudgaven.

Andet 
 Da jazzen kom til byen (1982)
 3 mand klædt af til skindet (Musical) 1986 (Udgivet på DVD, LP og MC)
 Skibet i Skilteskoven (Julekalender) 1992 (Linie 3 spillede de 3 nisser Kogle, Multe og Stub. Udgivet på CD og DVD.)

Referencer

Eksterne henvisninger 
 

Komikere fra Danmark
Grupper
Etableret i 1979